钦定古今图书集成/明伦汇编/氏族典/第337卷 > 刘继颙
## 钦定古今图书集成/明伦汇编/氏族典/第337卷 > 刘继颙

按《十国春秋》，“北汉刘继颙，故燕王刘守光子也。守光
之死，以孽子得不杀，削发为浮图，后居五台山。为人
多智数，善商财利，自世祖时颇已赖之。睿宗嗣位，用
宗姓例，拜鸿胪卿。继颙游华岩，见地有宝气，乃于团
柏谷置银冶，募民凿山取矿烹银，官收十之四，国多
于此取给，即其地建宝兴军。英武帝立，继颙知后宫”
多内宠，献首饰数百副，加都统，进太师，兼中书令。天
会十七年卒，追封定王。